પાકિસ્તાને ફરી જમ્મુ અને કાશ્મીરમાં યુદ્ધ વિરામનુ ઉલ્લંઘન કરતા ગોળીબાર કર્યો હતો. ભારત દ્વારા વારંવાર ચેતવણી આપવા છતાં પાકિસ્તાને સોમવારે સવારે પુંછ વિસ્તારમાં ગોળીબાર કર્યો હતો, જેમાં પાંચ લોકો ઘાયલ થયા છે અને બે વ્યક્તિનુ મૃત્યુ થયુ છે, જેમાં એક 10 વર્ષના બાળકનો પણ સમાવેશ થાય છે. તો બીજી તરફ જમ્મુ-કશ્મીરના કેરન સેક્ટરમાં પણ સેનાને કોઈ પ્રવૃત્તિ થતી જણાતા તપાસ ચાલી રહી હતી. જ્યાં પાકિસ્તાની સેનાની BAT દ્વારા આંતકીઓને ભારતમાં ઘુસણખોરી કરવામાં મદદ કરવામાં આવી હતી, જેને ભારતીય સેનાએ નિષ્ફળ કરી હતી.